दरअसल, इन ट्रैक्टर चालकों की लापरवाही पिछले कई दिनों से बढ़ गई है। ट्रैक्टर चालक तेज गति से ट्रैक्टर ड्राइव करते हैं और ब्रेकर का भी ख्याल नहीं करते। जिससे ब्रेकर या मोड़ पर अधिकतर ट्रैक्टर-टैंकर पलटी खा जाते हैं। ऐसा ही एक मामला जिला कलेक्टर आवास के ठीक सामने नजर आया। जहां तेज रफ्तार ट्रैक्टर-टैंकर पलट गया और मुख्य सड़क पर ही पानी फैल गया। गनीमत रही कि हादसे में किसी को कोई चोट नहीं पहुंची। जब ट्रैक्टर-टैंकर पलटा उस दौरान बाइक सवार एक व्यक्ति अपनी दो किशोर बेटियों के साथ महज चंद फासले की दूरी पर चल रहा था और वक्त रहते उसने अपनी बाइक को नियंत्रित कर लिया। गनीमत रही कि तीन जिंदगियां असमय लीलने से बच गईं।